— XX — 



Mødet den 18. Marts 1905. 



Diskussion i Tilslutning til Prof. Warmings Foredrag i forrige 

 Møde. 



Mag. Raunkiær fremsatte først nogle Bemærkninger angaaende Prof. 

 Warmings økologiske System og søgte dernæst at begrunde, at de „biologiske 

 Typer" (med Hensyn til Planternes Tilpasning til at overleve ugunstige Aars- 

 tider, karakteriserede ved Graden og Arten af de overlevende Knoppers og 

 Skudspidsers Beskyttelse), som R. tidligere havde omtalt i Foreningen (Bot. 

 Tidsskr. 26. Bd. S. XIV), burde lægges til Grund for Økologien, den biologiske 

 Fremstilling af Jordens Plantevæskt, saaledes at 



1) De forskellige Jordstrøgs Planteklima betinges i forreste Linie af Stedets 

 Hydrotermfigur, o: Temperatur- og Nedbørs-Kurvernes aarlige Forløb, og Plante- 

 klimaomraaderne begrænses, karakteriseres og benævnes ved den eller de biolo- 

 giske Typer, til hvilke Hovedmassen af Arter hører. 



2) De biologiske Typer lægges til Grund for Formationslæren, Forma- 

 tionernes Systematik, saaledes, at Formationerne karakteriseres ved den eller 

 de dominerende Arter og henføres til den Formationsrække, resp. Formations- 

 klasse, til hvilken denne eller disse Arter hører, hvad den biologiske Type 

 angaar. 



3) I den specielle Formationslære gælder det om at kaarbestemme og 

 kaarbegrænse de i Naturen forefundne Formationer, og dette sker i forreste 

 Linie ved Jordbundens Fugtighedsforhold, i anden Linie ved Jordbundens fysiske 

 og kemiske Beskaffenhed. 



Da Indholdet af Foredraget vil blive trykt i en Afhandling (paa Fransk) i 

 „Vidensk. Selskabs Oversigter" og senere paa Dansk i et selvstændigt Skrift, 

 gives der ikke her noget Referat. 



Prof. Warming replicerede til Mag. Raunkiær; denne havde delvis mis- 

 forstaaet ham, naar han mente, at han (W.) tog „Formation" i samme Betydning 

 som Andresen i sin „Klitformation", altsaa som Pladsinddeling; dette havde 

 ikke været hans Mening. W. anser Rs Oversigt for i meget at ligne Schimpers; 

 eksempelvis fremdroges Middelhavslandene. R. har en meget snævrere Opfat- 

 telse af Ordet „Formation". Det gjaldt om at faa et Skema for Benævnelserne. 

 Mon ikke Danmark m. H. t. Livsformer har forandret sig under Kulturens 

 Fremskridt V 



Dr. M. Vahl: Bør man ikke, naar man vil karakterisere en Egns Plante- 

 klima, tillige benytte Vegetationsformationerne foruden de biologiske Typers 

 Mængdeforhold? I Praksis kommer man tilkort ved at karakterisere efter de 

 dominerende Livsformer. 



I Tilslutning hertil udtalte Prof. Warming, at man ved at basere Klasse- 

 Inddelingen paa biologiske Typer let kom til at adskille, hvad i Virkeligheden er 

 nærbeslægtet. 



Mag. Raunkiær fastholdt, at hans Inddeling var grundforskellig fra 

 Schimpers, hvad han viste ved Eksemplet fra Middelhavslandene. 



Mødet den 25. Marts 1905. 



Stud. mag. M. L. Mortensen gav Meddelelse om Pur-Krattene paa 

 Skagens Odde. 



Til Foredraget knyttedes et Par Bemærkninger af Prof. Warming og Prof. 

 O. G. Petersen. 



